**Ministru kabineta noteikumu projekta „Grozījums Ministru kabineta 2006.gada 11.aprīļa noteikumos Nr.289 „Noteikumi par īslaicīgās aizturēšanas vietas kamerā glabāšanai atļauto priekšmetu sarakstu””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizturēto personu turēšanas kārtības likuma 5.panta devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Aizturēto personu turēšanas kārtības likuma 5.panta trešās daļas 8.punkts paredz, ka aizturētajam aizliegts smēķēt neatļautās vietās.Likuma “Par tabakas izstrādājumu realizācijas, reklāmas un lietošanas ierobežošanu”11.panta pirmās daļas 2.punkts paredz aizliegumu smēķēt ieslodzījuma vietu telpās un šo iestāžu lietošanā esošajās teritorijās, izņemot telpas vai vietas, kas speciāli ierādītas smēķēšanai. Lai gan minētajā normā nav ietverta tieša norāde par smēķēšanas aizliegumu Valsts policijas īslaicīgās aizturēšanas vietās, tomēr šis aizliegums būtu tulkojams paplašināti un attiecināms arī uz īslaicīgās aizturēšanas vietām.Valsts policijas īslaicīgās aizturēšanas vietās šādas telpas vai vietas, kas speciāli ierādītas smēķēšanai, nav izveidotas, tomēr aizturētajiem šobrīd ir iespēja smēķēt pastaigu laukumā pastaigas laikā, kas atbilstoši Aizturēto personu turēšanas kārtības likuma 7.panta septītajai daļai ir vismaz 30 minūtes, ja aizturētais īslaicīgās aizturēšanas vietā atrodas ilgāk par 24 stundām.Ministru kabineta 2006.gada 11.aprīļa noteikumu Nr.289 “Noteikumi par īslaicīgās aizturēšanas vietas kamerā glabāšanai atļauto priekšmetu sarakstu” (turpmāk – Noteikumi Nr.289) 2.5.apakšpunkts paredz, ka īslaicīgās aizturēšanas vietas kamerā atļauts glabāt tabakas izstrādājumus diennakts patēriņam, sērkociņus vai gāzes šķiltavas. Ievērojot to, ka īslaicīgās aizturēšanas vietas kamerā atļauts glabāt tabakas izstrādājumus, sērkociņus un gāzes šķiltavas, aizturētie šos priekšmetus nereti lieto, smēķējot kamerās, kā rezultātā kameru gaisa un sadzīves apstākļu kvalitāte neatbilst veselības un higiēnas prasībām, vai arī bojājot (dedzinot) kameru griestus (sienas) vai kameru inventāru, kā rezultātā pastāv dažādu priekšmetu aizdegšanās draudi. Turklāt aizturēto smēķēšanas pastaigu laukumā rezultātā īslaicīgās aizturēšanas vietu pastaigu laukumu grīdas segumi ir neatgriezeniski sabojāti ar izdedžiem.Valsts policijas nodarbinātie nav tiesīgi izņemt šos priekšmetus, jo tie ir iekļauti īslaicīgās aizturēšanas vietas kamerā glabāšanai atļauto priekšmetu sarakstā. Līdz ar to aizturētie tiesības glabāt tabakas izstrādājumus, sērkociņus un šķiltavas īslaicīgās aizturēšanas vietas kamerā izmanto ļaunprātīgi.Šādas rīcības rezultātā Valsts policija atbilstoši aizturēto darbības rezultātā radītajām sekām ir iesaistīta vairākos procesos, piemēram,: 1. 15.10.2014. Administratīvās rajona tiesas Jelgavas tiesu namā izskatīta administratīvā lieta Nr. A420301813, kas ierosināta, pamatojoties uz pieteicēja pieteikumu par Valsts policijas īslaicīgās aizturēšanas vietas sadzīves apstākļiem, t.sk. par to, ka pieteicējs izvietots vienā kamerā ar personām, kuras kamerā smēķēja, tādējādi tika pakļauts tabakas izstrādājumu dūmiem. Minētais pieteicējam radījis būtisku kaitējumu veselībai. 2. 2014.gada 2.jūlijā Valsts policijā uzsākts kriminālprocess pēc Krimināllikuma 185.panta pirmās daļas par Valsts policijas mantas tīšu iznīcināšanu vai bojāšanu, nodarot materiālo zaudējumu, kas izpaudās kā Valsts policijas īslaicīgās aizturēšanas vietas kamerā esošā inventāra – galda dedzināšana. 3. Jelgavas tiesa, izskatot krimināllietu, 2008.gada 21.janvāra spriedumā konstatēja, ka apsūdzētais, atrodoties Valsts policijas īslaicīgās aizturēšanas vietas kamerā, tīši sabojāja kameras griestus, izmantojot šķiltavas, tādējādi nodarot Valsts policijai materiālo zaudējumu. Jelgavas tiesa nosprieda piedzīt par labu Valsts policijai Ls 118,31 (168,34 euro).Nodarījumu skaits pret Valsts policijas īpašumu:2011.g. – nodarījumi pret īpašumu/mantas iznīcināšana vai bojāšana – 20 gadījumi (2 no tiem dedzināšana);2012.gadā - nodarījumi pret īpašumu/mantas iznīcināšana vai bojāšana – 29 gadījumi; (4 no tiem dedzināšana);2013.gadā - nodarījumi pret īpašumu/mantas iznīcināšana vai bojāšana – 25 gadījumi;2014.gadā - nodarījumi pret īpašumu/mantas iznīcināšana vai bojāšana – 15 gadījumi (3 no tiem dedzināšana).Projekts paredz svītrot Noteikumu Nr.289 2.5.apakšpunktu, tādējādi svītrojot no īslaicīgās aizturēšanas vietas kamerā glabāšanai atļauto priekšmetu saraksta tabakas izstrādājumus, sērkociņus un gāzes šķiltavas un aizliedzot tos glabāt kamerā, tādējādi izslēdzot jebkādu iespēju īslaicīgās aizturēšanas vietās lietot jebkāda veida tabakas izstrādājumus, kā arī izmantot šķiltavas vai sērkociņus. 2015.gada 21.maijā Valsts sekretāru sanāksmē (21.05.2015. Valsts sekretāru sanāksmes protokola Nr.20 15.§ , VSS-555) izsludināts Valsts policijas izstrādātais likumprojekts “Grozījumi Aizturēto personu turēšanas kārtības likumā”, kas cita starpā paredz īslaicīgā aizturēšanas vietā ievietotajām personām aizliegumu smēķēt īslaicīgās aizturēšanas vietā. Saskaņā ar Aizturēto personu turēšanas kārtības likuma 3.panta piekto un sesto daļu pirms ievietošanas kamerā aizturēto pārmeklē tā paša dzimuma policijas amatpersona, pārbaudot pie aizturētā esošos priekšmetus un vizuāli apskatot aizturēto, lai cita starpā izņemtu priekšmetus, kas nav iekļauti glabāšanai kamerā atļauto priekšmetu sarakstā. Nodotās un izņemtās mantas uzglabā īslaicīgās aizturēšanas vietā. Projekta mērķis ir aizsargāt aizturēto un īslaicīgās aizturēšanas vietās nodarbināto veselību un tiesības uz tīru un labvēlīgu, ar tabakas izstrādājumu dūmiem nepiesārņotu vidi, veicināt īslaicīgās aizturēšanas vietu sadzīves apstākļu uzlabošanu un inventāra saglabāšanu, kā arī novērstu normatīvajos aktos aizturētajiem paredzēto tiesību ļaunprātīgu izmantošanu. 2006.gada 11.janvāra Eiropas cietumu noteikumu (Eiropas Padomes Ministru komitejas Ieteikums Rec(2006)2 dalībvalstīm par Eiropas cietumu noteikumiem) pamatprincipi satur sekojošus noteikumus: pret visām personām, kurām atņemta brīvība, izturas, ievērojot viņu cilvēktiesības; ieslodzījuma apstākļus, kas ir pretrunā ieslodzīto cilvēktiesībām, nevar attaisnot, aizbildinoties ar līdzekļu nepietiekamību; dzīve ieslodzījuma vietās ir pēc iespējas pietuvināta pozitīvajiem aspektiem, kas raksturīgi dzīvei ārpus cietuma. Saskaņā ar minēto Eiropas cietumu noteikumu 18.1.punktu apstākļi ieslodzītajiem paredzētajās telpās, un jo īpaši guļamtelpās, ir tādi, kas neaizskar cilvēka cieņu, un, cik vien iespējams, nav pretrunā ieslodzīto tiesībām uz privāto dzīvi, kā arī atbilst veselības un higiēnas prasībām, jo klimatiskajiem apstākļiem, un jo īpaši platībai, gaisa kubatūrai, apgaismojumam, apkurei un ventilācijai šajās telpās tiek pievērsts pietiekami daudz uzmanības. |
| 3. | Projekta izstrādē iesaistītās institūcijas | Valsts policija |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1)  Saskaņā ar [Kriminālprocesa likumu](http://likumi.lv/ta/id/107820-kriminalprocesa-likums) aizturētās personas;2) Administratīvi aizturētās un arestētās personas, kā arī apcietinātās un notiesātās personas – procesuālo darbību veikšanai;3) Valsts policijas īslaicīgās aizturēšnas vietās nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts Iekšlietu ministrijas mājas lapā. |
| 2. | Sabiedrības līdzdalība projekta izstrādē | Komentāri nav saņemti. |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija un Drošības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas III, IV, V sadaļa –projekts šīs jomas neskar.

Iekšlietu ministrs R. Kozlovskis

Vīza: valsts sekretāre I. Pētersone-Godmane

02.10.2015. 11:25

1033

L.Dzirkale - Kusiņa, 67075012

ligita.dzirkale-kusina@vp.gov.lv